ওয়েব ডেস্ক : নির্বিষ লালবাজার অভিযান। বক্তৃতা হল, স্মারকলিপিও জমা পড়ল। ব্যারিরেড আর জল কামান নিয়ে তৈরি ছিল পুলিস। তবে ব্যারিকেড ভাঙতে এগিয়ে এলেন না কোনও বাম কর্মীই। শুধু একা সূর্যকান্ত মিশ্রই নন। ব্যারিকেড ভাঙার জন্য তৈরি হয়ে এসেছিলেন CPM কর্মীরাও। সুবোধ মল্লিক স্কোয়্যার থেকে শুরু হয় মিছিল। বেন্টিং স্ট্রিটের আগেই ব্যারিকেড করে পথ আটকে তৈরি ছিল পুলিসও। ছিল জল কামান। বিশাল বাহিনী। গর্জালেও বর্ষাল না। নেতারা কমিশনারের কাছে ডেপুটেশন দিতে যান। তবে কমিশনার ছিলেন না। ডেপুটি কমিশনারের কাছেই ডেপুটেশন দিয়ে ফিরে আসেন নেতারা। সূর্যর দাবি ভবিষ্যতে কমিশনার না থাকলে তাঁরা আর ডেপুটেশন দেবেন না।